stanford-oval/wikipedia huggingface dataset:
אירוויזיון 2005
הגמר

הגמר התקיים ב-21 במאי 2005
| סדר | מדינה | שפה | ביצוע | שיר | תרגום | מקום | ניקוד |
| --- | --- | --- | --- | --- | --- | --- | --- |
| 1 | הונגריה הונגריה | הונגרית | נוקס | Spin, World | הסתובב, עולם | 12 | 97 |
| 2 | בריטניה בריטניה | אנגלית | ג'אבין | Touch my fire | גע באש שלי | 22 | 18 |
| 3 | מלטה מלטה | אנגלית | קיארה | Angel | מלאך | 2 | 192 |
| 4 | רומניה רומניה | אנגלית | לומיניצה אנגל וסיסטם | Let Me Try | תן לי לנסות | 3 | 158 |
| 5 | נורווגיה נורווגיה | אנגלית | וויג וואם | In My Dreams | בחלומותיי | 9 | 125 |
| 6 | טורקיה טורקיה | טורקית | גולסרן | Rimi Rimi Ley | רימי רימי ליי | 13 | 92 |
| 7 | מולדובה מולדובה | אנגלית ורומנית | זדוב שי זדוב | Boonika bate doba | סבתא מכה בתוף | 6 | 148 |
| 8 | אלבניה אלבניה | אנגלית | לדינה צ'לו | Tomorrow I go | מחר אני אלך | 16 | 53 |
| 9 | קפריסין קפריסין | אנגלית | קונסטנטינוס כריסטופורו | Ela ela | אלה אלה | 18 | 46 |
| 10 | ספרד ספרד | ספרדית | סון דה סול | Brujería | מכשפה | 21 | 28 |
| 11 | ישראל ישראל | עברית ואנגלית | שירי מימון | השקט שנשאר | - | 4 | 154 |
| 12 | סרביה ומונטנגרו סרביה ומונטנגרו | מונטנגרית | בלי שם (No Name) | Zauvijek moja | לנצח שלי | 7 | 137 |
| 13 | דנמרק דנמרק | אנגלית | יאקוב סווייסטרופ | Talking to You | מדבר אלייך | 10 | 125 |
| 14 | שוודיה שוודיה | אנגלית | מרטין סטנמרק | Las Vegas | לאס וגאס | 20 | 30 |
| 15 | מקדוניה מקדוניה | אנגלית | מרטין ווצ'יץ' | Make My Day | עשה לי את היום | 17 | 52 |
| 16 | אוקראינה אוקראינה | אנגלית ואוקראינית | גרין ג'ולי | Razom nas bahato | יחד אנחנו הרבה | 19 | 30 |
| 17 | גרמניה גרמניה | אנגלית | גראציה באור | Run and Hide | לרוץ ולהתחבא | 24 | 4 |
| 18 | קרואטיה קרואטיה | קרואטית | בוריס נובקוביץ' וחברי לאדו | Vukovi umiru sami | זאבים מתים לבד | 11 | 115 |
| 19 | יוון יוון | אנגלית | הלנה פפאריזו | My Number One | מספר אחד שלי | 1 | 230 |
| 20 | רוסיה רוסיה | אנגלית | נטליה פודולסקייה | Nobody hurt no-one | אף אחד לא פוגע באף אחד | 15 | 57 |
| 21 | בוסניה והרצגובינה בוסניה והרצגובינה | אנגלית | פמינם | Call me | התקשר אליי | 14 | 79 |
| 22 | שווייץ שווייץ | אנגלית | ונילה נינג'ה | Cool vibes | ויברציות טובות | 8 | 128 |
| 23 | לטביה לטביה | אנגלית | וולטרס וקאז'ה | The war is not over | המלחמה לא נגמרה | 5 | 153 |
| 24 | צרפת צרפת | צרפתית | אורטל | Chacun pense à soi | כולם חושבים על עצמם | 23 | 11 |
מבצעים חוזרים בתחרות

קיארה ממלטה - באירוויזיון 1998 הגיעה למקום השלישי.
סלמה מאיסלנד - באירוויזיון 1999 הגיעה למקום השני.
הלנה פפאריזו מיוון - באירוויזיון 2001 הופיעה כחלק מהצמד Anitque שהגיעו למקום השלישי.
מגישי הניקוד

אוסטריה אוסטריה-דודו רושצ'יץ'
ליטא ליטא-רולאנדאס וילקונסיאוס
פורטוגל פורטוגל-איזבל אנגלינו
מונקו מונקו-אן אלגריני
בלארוס בלארוס-ילנה פונומארבה
הולנד הולנד-ננסי קולן
איסלנד איסלנד-ראגנהילדור סטיינון יונסדוטיר
בלגיה בלגיה-ארמלי גייסן
אסטוניה אסטוניה-מריה-ליס אילוס
אנדורה אנדורה-רות גומבאו
אירלנד אירלנד-דנה רוזמרי סקאלון
סלובניה סלובניה-קטרינה צ'אס
פולין פולין-מאצ'יי אורלוס
הונגריה הונגריה-ז'וז'ה דמצ'אק
בריטניה בריטניה-שריל בייקר
מלטה מלטה-ואלרי ולה
רומניה רומניה-ברטי ברברה
מולדובה מולדובה-אלנה קאמרזאן
ישראל ישראל-דנה הרמן
דנמרק דנמרק-גריי יוהנסן
שוודיה שוודיה-אניקה ג'נקל
אוקראינה אוקראינה-מריה אורלובה
גרמניה גרמניה-תומאס הרמנס
קרואטיה קרואטיה-ברברה קולאר
יוון יוון-אלקסיס קוסטאלאס
רוסיה רוסיה-יאנה צ'וריקובה
שווייץ שווייץ-ססיל בהלר
לטביה לטביה-מריה נאומובה
צרפת צרפת-מארי מרים
ישראל באירוויזיון 2005

לבחירת השיר שייצג את ישראל באירוויזיון באותה שנה, הודיעה רשות השידור על החזרת הקדם אירוויזיון. הנחיית קדם-אירוויזיון 2005 הופקדה בידי מורן אטיאס ודידי הררי. במהלך המופע שולבו קטעים בביצוע רוסלנה, זוכת אירוויזיון 2004, אשר הגיעה לארץ לשם כך.
14 שרים הוצגו בפני הקהל בבית. השיר נבחר באמצעות 5 צוותי שיפוט אזוריים (בקריית שמונה, תל אביב, חיפה, ירושלים ובאר שבע) ו-5 נקודות שיפוט מטעם הטלמסר, שהתחלקו על פי קידומות מספרי הטלפון. בקדם זכתה שירי מימון עם 116 נקודות (מתוך 120). השיר שנבחר היה "השקט שנשאר" שנכתב בידי פיני ארונבייב והולחן בידי פיני יחד עם אייל שחר.
עוד לפני האירוויזיון החליטה שירי מימון לשנות את החלק השני של השיר לאנגלית, וכן את שם השיר, שהפך להיות "Time to say goodbye". באירוויזיון עצמו השתתפה ישראל בשלב חצי הגמר, בו סיימה במקום ה-7 ועלתה לגמר. בגמר נאבקה ישראל על הניצחון, כשבתחילת הדרך הובילה ישראל יחד עם שווייץ, כשבין היתר נרשמו 12 הנקודות היחידות לישראל ממונקו. ישראל סיימה במקום ה-4 עם 154 נקודות והצליחה להעפיל אוטומטית לגמר האירוויזיון ב-2006.
חלקה של לבנון באירווזיון 2005

לבנון, שמעולם לא נטלה חלק בתחרות, רצתה ליטול חלק לראשונה בתחרות בשנה זו, כאשר הזמרת שנבחרה כנציגתה של המדינה הייתה אלין לחוד עם השיר "Quand tout s'enfuit", שהייתה אמורה להופיע בחצי-הגמר של התחרות. בתחילה, לבנון הודיעה כי היא נאלצת לפרוש מהתחרות עקב אילוצים כספיים, והיא הכחישה את כל הדיווחים התקשורתיים לגבי פרישה עקב בעיות פוליטיות עם ישראל. עם זאת בסופו של דבר לבנון פרשה מסיבות אלו.
חתול רחוב (משחק מחשב)

| --- | --- |

 כללי
 תאריך הוצאה:  1983 – מחשבי אטארי 8 סיביות  1984 – IBM PC
 סוגה:  משחק פעולה ממוחשב
 פיתוח:  Synapse Software
 הוצאה לאור:  IBM 
 ארץ מקור:  ארצות הברית 
 הפצה:  IBM, Synapse Software
 דרישות תוכנה
 מצבי משחק:  יחיד
 דירוג:  לכל הגילאים
 פלטפורמות:  Atari 8-bit, MS-DOS
 
צילום מסך מתוך המשחק
צילום מסך מתוך המשחק
חתול רחוב (אנגלית: Alley Cat) הוא משחק מחשב שנוצר בשנת 1983 על ידי ביל ויליאמס.
המשחק נוצר במקור למחשבי אטארי 8 סיביות (אנ'), ומאוחר יותר הוסב לסביבת מערכת ההפעלה DOS על ידי חברת IBM.
גיבור המשחק הוא חתול רחוב אשר צובר נקודות על ידי כניסה לדירותיהם של דיירי השכונה וביצוע "משימות" בתוכן, כדוגמת ציד ציפור שבכלוב, אכילת דגים מתוך אקווריום ענקי, שתיית חלב השייך לכלבים וכדומה. על החתול מאיימים כלבי השכונה וסכנות נוספות.
משחקיות

פרדי, חתול אשפתות שמבצע פעילויות מסוימות בבתים בשכונה, מנסה לזכות באהבתה של החתולה פליסיה.
המסך הראשי של המשחק מציג סמטה וחלונות בבניין. מהחלונות הללו נזרקים על החתול חפצים אקראיים (טלפון, נעליים, וכדומה), ועליו להתחמק מהם, אחרת יפול לרחוב. ברחוב מסתובב לעיתים כלב, ואם חתול הרחוב נוגע בו, הוא נפסל.
החתול מטפס על פחי אשפה, על הגדר, ומשם לחבלי הכביסה, ומשם הוא יכול להיכנס לחדרים שונים בשכונה. בכל חדר יש אתגר מסוג אחר:
בחדר אחד יש שולחן העומד במרכז החדר. עליו עומד כלוב עם ציפור. המשימה: להפיל את הכלוב מהשולחן ולתפוס את הציפור היוצאת מהכלוב.
בחדר אחר ישנו אקווריום עם דגים. המשימה: לאכול את כל הדגים תוך כדי התחמקות מצלופחים חשמליים.
בחדר אחר מוצב גוש ענק של גבינה עם הרבה חורים. המשימה: לתפוס עכברים המופיעים בחורים באופן אקראי. המקש "ALT" גורם לעבור בין חורים.
בחדר אחר יש ארון ספרים ועליו עציצים. המשימה: לאסוף עציצים תוך כדי התחמקות מעכביש ענק.
בחדר אחר יש להקת רוטוויילרים ישנים. המשימה: לשתות מכל הקעריות שלהם בלי שיתעוררו.
כאשר החתול מסיים בהצלחה את האתגרים בחדרים השונים, נפתחים חלונות ובהם החתולה אהובתו קוראת לו. אם החתול מצליח להיכנס לחלון כזה, הוא נכנס לחדר ובו מספר שורות של לבבות, עליהם החתול יכול ללכת ימינה ושמאלה. המשימה: להגיע לחתולה הנמצאת למעלה, תוך כדי התחמקות מחתולים אחרים ומקופידונים היורים עליו חיצים, הגורמים לו ליפול למטה.
אם החתול מצליח לנשק את החתולה במעלה המסך, הוא מנצח, והמשחק מתחיל מתחילתו. השחקן מקבל עוד חיים ורמת המשחק הופכת לקשה יותר והרוטווילר מופיע בסמטא יותר בתכיפות. יש 30 רמות קושי הולכות ומתגברות, ולאחריהן רמת המשחק נשארת זהה והמשחק ממשיך עד אינסוף או עד שנגמרים החיים לשחקן.
פרטים טכניים

בתחילת דרכו, המשחק נוצר כאבטיפוס של מסך אחד על ידי ג'ון האריס, שלא אהב את הכיוון של המשחק והעביר אותו לויליאמס שלבסוף פיתח את הקונספט הבסיסי למשחק גמור. כשנה לאחר פרסום הגרסה הראשונית לאטארי, וויליאמס המיר את המשחק למערכת ההפעלה DOS.
בשנת 2018 יצאה גרסה מחודשת למשחק.
הערות שוליים

↑  האנציקלופדיה לתוכנה 1996: המדריך למשתמשים פרטיים, מקצועיים ועסקיים. במאי 1996. p. 34. ISBN 978-0-8352-3733-8. {{cite book}}:  (עזרה)
↑  ביוגרפיה של ג'ון האריס
↑  Alley Cat Remeow Edition – A remake with enhanced graphics, playability and new features for the PC!
יום הכלב הבין-לאומי

כלב מסוג האסקי סיבירי בעת השקיעה בחוף בת ים
יום הכלב הבין-לאומי (באנגלית: International Dog Day) הוא יום חג לא רשמי הנחגג ב-26 באוגוסט לכבוד כל הכלבים למיניהם. מטרת היום היא להכיר בקשיים הרבים שעוברים כלבי רחוב וכלבי עמותות. כלבים תורמים לבני האדם בתחומים רבים כמו הבריאות שלנו (כלבים יכולים לגלות גידול סרטני, לחזות התקפי אפילפסיה ועוד), לביטחון שלנו (חילוץ והצלה, חשיפת פצצות וסמים) ועוד.
היסטוריה

היום נוסד בשנת 2004 על ידי קולין פייג', מייסדת יום הגורים הלאומי של ארצות הברית, ויום החתולים הלאומי ועוד ימי פילנתרופיה רבים שמעודדים מודעות למצוקתם של בעלי החיים ומעודדים אימוץ.
התאריך 26 באוגוסט הוא היום בו אימצה משפחתה של קולין את הכלב הראשון שלה ולכן בחרה בתאריך זה. יום הכלב הבינלאומי התחיל כיום לאומי בארצות הברית, אך כעבור זמן מועט התחילו לחגוג אותו בכל העולם.
ציון היום בארץ ובעולם > ציון היום בעולם

באתר יום הכלב שהוקם על ידי קולין, ישנה רשימה בה מצוינות 20 דרכים אפשריות לחגוג את יום הכלב, ביניהן: אימוץ כלב, התאמת הבית לכלב, תרומה לעמותות הפועלות למען כלבים ועוד. הדרך הפופולרית ביותר היא לבלות את היום עם הכלב.
ציון היום בארץ ובעולם > חגיגות בישראל

בישראל היום נחגג במספר אירועים שונים כשהמרכזי שבהם הוא: פסטיבל כלביב המתקיים בתל אביב כל שנה ביום הכלב הבינלאומי או בסמוך אליו. בפסטיבל אטרקציות שנות וביניהן: רחבת משחקים לכלבים, מתחם בריאות, מופעי מוזיקה חיה ועוד. בנוסף לכלביב היום מצוין על ידי מספר עמותות וגופים שונים, לדוגמה: עמותת תנו לחיות לחיות, אגודת צער בעלי חיים בישראל, רשת זולו ועוד.
הערות שוליים

↑  קולין פייג', Home. Family. Pets
↑  קולין פייג', Love. Rescue. Adopt.
↑  קולין פייג', National Cat Day
↑  קולין פייג', 20 Ways To Celebrate
↑  מחלקת שיתופי הפעולה של הארץ/עכבר העיר, פסטיבל כלביב 2018 - יום הכלב הבינלאומי בגני יהושע, באתר הארץ
אצטדיון אייר אלבניה

| --- | --- |
האצטדיון במהלך משחק של פרטיזני, פברואר 2020
האצטדיון במהלך משחק של פרטיזני, פברואר 2020
 כינוי:  ארנה קומבטארה (האצטדיון הלאומי)
 כתובת:  Sheshi Italia 1, 1010
 מיקום:  טירנה, אלבניה
 קואורדינטות:  41°19′06″N 19°49′27″E﻿ / ﻿41.318314°N 19.824075°E﻿ / 41.318314; 19.824075
 אבן יסוד:  יוני 2016
 תקופת הפעילות:  17 בנובמבר 2019 – הווה (4 שנים)
 עלות הבנייה:  85 מיליון אירו
 בעלים:  התאחדות הכדורגל האלבנית
 מפעיל:  נבחרת אלבניה בכדורגל 
 משטח:  דשא
 אדריכל:  מרקו קאסמונטי
 קבוצות:  נבחרת אלבניה  פרטיזני  דינמו טירנה
 מושבים:  22,500
 ממדי משטח:  אורך: 110 מ'  רוחב: 68 מ'
  מפת מיקום  מפה מפורטת   (למפת טירנה מוגדלת) אצטדיון אייר אלבניה(למפת טירנה רגילה) אצטדיון אייר אלבניה  he tabBackground:;tabBorder:#aaa;defaultTab:0;
 
אצטדיון אייר אלבניה (באלבנית: Stadiumi Air Albania), הידוע גם בשם ארנה קומבטארה (באלבנית: Arena Kombëtare; נהגה [aɾɛna komˈbətaɾɛ]), הוא אצטדיון כדורגל הממוקם בטירנה, בירת אלבניה אשר נבנה על חורבותיו של אצטדיון כמאל סטפא. לאצטדיון קיבולת של 22,500 מקומות ישיבה והוא האצטדיון הגדול ביותר באלבניה.
האצטדיון נמצא בבעלות התאחדות הכדורגל האלבנית (FSHF) וממשלת אלבניה באמצעות חברת שוקריה ספורטיב קוק אה זי שה (Shoqëria Sportive Kuq e Zi Sh.A), חברת בת שהוקמה לצורך בנייה, ניהול ותחזוקה של המבנה.
במאי 2022 האצטדיון אירח את גמר הקונפרנס ליג הראשון בהיסטוריה בין רומא לפיינורד.
מיקום

האצטדיון ממוקם במרכז העיר טירנה. בכיכר איטליה שנמצאת לצד אחת משתי הכיכרות המרכזיות של העיר, כיכר ננה תרזה, הקרויה על שם האם תרזה ילידת אלבניה. האזור כולו, כולל אצטדיון כמאל סטפא הישן, תוכנן ונבנה בתקופת ממלכת אלבניה ומאוחר יותר בתקופת הכיבוש האיטלקי על ידי האדריכלים ומתכנני הערים, גררדו בוסיו, ארמנדו ברסיני ופלורסטנו די פאוסטו. האצטדיון מוקף במבני ציבור נוספים כמו אוניברסיטת טירנה, ארמון הקונגרס, המוזיאון הארכאולוגי, האוניברסיטה לאמנויות, הארמון הנשיאותי ועוד.
היסטוריה > תכנון ראשוני

במשך יותר מ-60 שנה מאז בנייתו, שימש אצטדיון כמאל סטפא כאצטדיון הראשי של אלבניה, והיווה ביתה של נבחרת אלבניה, וכן אכסניה למספר תחרויות ספורט ואירועים אחרים. בעקבות הידרדרות במצבו של האצטדיון כתוצאה מהתיישנות, בעשור הראשון של המאה ה-21 החלו התאחדות הכדורגל האלבנית (FSHF) וממשלת אלבניה לדון באפשרות לשפץ את המתקן, או לבנות אצטדיון חדש באותו מקום.
ב-19 באוקטובר 2010, לאחר פגישה עם מישל פלאטיני נשיא אופ"א, הכריז ראש ממשלת אלבניה, סאלי ברישה, כי הממשלה שוקלת ברצינות בניית אצטדיון חדש. זמן קצר לאחר מכן, בישיבת הקבינט של אלבניה ב-2 בפברואר 2011, התקבלה החלטה שלכבוד יום השנה ה-100 לעצמאות אלבניה, שיחול בשנת 2012, ייבנה אצטדיון לאומי חדש בטירנה. בתכנון הראשוני דובר על בנייתו של אצטדיון בעל 33,000 מקומות ישיבה עם חזית חיצונית המייצגת את גבולות מדינת אלבניה ואת צבעי הדגל שלה. המימון היה אמור להגיע כולו מקופת המדינה, מה שהפיל לבסוף את התוכנית מפני שהמדינה לא יכלה לשאת בהוצאות.
הממשלה וההתאחדות הגיעו להסכמה על יצירת מיזם משותף שיטפל במכרז, הקמה ולאחר מכן ניהול האצטדיון החדש, בתנאי שלא ישונה יעוד הקרקע ויישאר מתקן הספורט. וב-26 במרץ 2011, הוקמה חברת בת של ההתאחדות האלבנית לכדורגל תחת השם Qëndra Sportive Kuq e Zi Sh.A לה ניתנו 70% מהחזקת המניות של האצטדיון כש 25% מהמניות הלכו לממשלת אלבניה באמצעות משרד הספורט האלבני.
בנובמבר 2013, נשיא התאחדות הכדורגל האלבנית, ארמנד דוקה הצהיר כי אופ"א לא תאפשר עוד לתחרויות אירופאיות כמו ליגת האלופות, הליגה האירופית ומשחקים בינלאומיים אחרים להתקיים באצטדיון כמאל סטפא או בכל אצטדיון אחר באלבניה, מכיוון שאף אחד מהם אינו עומד בסטנדרטים של אופ"א. כתוצאה מכך, נבחרת אלבניה וקבוצות ליגת העל האלבנית המשתתפות בתחרויות בינלאומיות הסתכנו בכך שלא יוכלו לארח משחקים באלבניה. זמן קצר לאחר מכן, ההתאחדות לכדורגל בשיתוף עם הממשלה החדשה שנבחרה, נקטו צעדים למימון שחזור אלבסאן ארנה כדי לאפשר אירוח משחקים באלבניה, ובכך ניתן זמן לבניית אצטדיון לאומי חדש בטירנה.
ב-2015 נעשו מאמצים נוספים, אך הפעם נוסו צורות מימון חדשות מבלי להכביד על תקציב המדינה. החברה האיטלקית סרניסימה קונסטרוציוני (Serenissima Costruzioni) בשיתוף עם מניקה אריכטיקטים (MANICA Architecture) ו-CMR פרוגטו (Progetto CMR) כמעצבת, הציגה את הפרויקט שלה לאצטדיון. בתכנון שהוצג הוצעה העברת הבעלות על כל שטחי הספורט והמסחר לטובת החברה וכן הקמת מגדל בצד אחד של האצטדיון שיהיה גם בבעלות החברה. ניסיון זה נכשל גם הוא במהלך המשא ומתן בין הממשלה למשקיע, מכיוון שהחברה ביקשה מהממשלה להעמיד ערבויות בנקאיות להלוואות שתקבל החברה במהלך הבנייה.
היסטוריה > מאמץ אחרון ומכרז

ניסיון אחרון נעשה בחודש שלאחר מכן על ידי פתיחה מחדש של קול קורא לבניית האצטדיון כאשר חברה בשם אלבסטאר ש.פ.ק (AlbStar Sh.pk) הציגה הצעה קונקרטית. בהשוואה לפרויקטים קודמים, אלבסטאר הציגה פרויקט עם קיבולת מופחתת של 22,500 מקומות ישיבה. הפרויקט תוכנן על ידי האדריכל האיטלקי מרקו קסאמונטי והציע אצטדיון מלבני בעל חזיתות הקשורות בקו מעוקל. צורה שהייתה קשורה לסמליות של מפת אלבניה בעלת צורה מלבנית דומה מצפון לדרום עם כמה חתכים מעוקלים בקצוות המדינה. החזית החיצונית שהוצגה בתוכניות הייתה מכוסה בלוחות מתכת שחורים ואדומים משולבים כצבעי הדגל האלבני.
היסטוריה > הריסה ובנייה

ב-21 באפריל 2016, הפרויקט הוצג רשמית על ידי נשיא ההתאחדות האלבנית ארמנד דוקה, וראש הממשלה אדי רמה. בשלב התכנון ובמהלך הצגתו, הפרויקט קיבל את השם "ארנה קומבטארה", (האצטדיון הלאומי) שהפך לשם הנפוץ והיה בשימוש נרחב לאורך כל בנייתו. העלות המוקדמת של הבנייה נאמדה בתחילה ב־50 מיליון אירו, אך לאחר מכן הוגדלה ל-60 מיליון, ולפי הערכות של פקידי ההתאחדות, העלות הסופית חצתה את ה-75 מיליון אירו.
החוזה שנחתם קבע כי ברוב עלות הבנייה תשא חברת אלבסטאר עצמה (כ־40 מיליון אירו), וההפרש של 10 מיליון אירו יכוסה על ידי תוכנית הסיוע HatTrick של אופ"א. כמו כן, אם יהיו עלויות נוספות מעבר ל-50 מיליון אירו שקשורים בבנייה עצמה החברה תישא בהן. בתמורה תתוגמל אלבסטאר בבעלות על כל החלקים של האצטדיון שאינם ספורטיביים ועל המגדל שייבנה במקביל בפינה אחת של המבנה, וכן תקבל החברה פטור מתשלומי מע"מ על כל עבודה שנעשתה הקשורה לפרויקט.
מצד שני, בכל עלות הקשורה במרחבים הספורטיבים תשא ההתאחדות לכדורגל בשיתוף הממשלה. כמו כן ההתאחדות תשלם עבור עיצוב הפנים של חללי הספורט כגון חדרי ההלבשה, חדרי ישיבות וכו'. כמו גם על הדשא הטבעי למגרש, המושבים, התאורה, וכן מסך גדול שיותקן על גג היציע המרכזי.
ב-22 במאי 2016 לאחר שאופ"א הכריזה סופית שאצטדיון כמאל סטאפה לא עומד בתקנים שלה, נערך בו המשחק האחרון, גמר הגביע האלבני בין קוקסי ללאצ'י. וב-9 ביוני 2016 החלה רשמית הריסת האצטדיון.
בתחילה נאמר כי לפחות שטחי הספורט של האצטדיון יושלמו תוך שנתיים מתחילת הבנייה, אך לאחר תחילת העבודות היו בעיות במערכת הביוב של העיר שעברה ממש מתחת לאצטדיון הישן, מה שגרם לעיכוב העבודות עד למציאת פתרון בשיתוף עם העירייה. בהמשך היו מספר דחיות נוספות שגרמו לכך שהבנייה הסתיימה רק בנובמבר 2019.
היסטוריה > פתיחה

התאחדות הכדורגל האלבנית הודיעה בתחילה כי ככל הנראה האצטדיון ייחנך ב-11 ביוני 2019, בתנאי שיקבל את אישורה של אופ"א. עם זאת, החנוכה נדחתה עקב העיכוב בעבודות. לבסוף הוכרז שמשחק המבחן הראשון ייערך ב-3 בנובמבר 2019, אך הוא נדחה בשבוע עקב גשמים עזים. ורק ב-10 בנובמבר נערך משחק המבחן הראשון באצטדיון בין קבוצות הנשים ק.פ.פ. וולאזניה שחודר ופ.ק. אפולוניה פייר, בו ניצחה וולאזניה בתוצאה 2–0, כשאת השער הראשון אי פעם באצטדיון הבקיעה ארביונה ביירקטארי.
האצטדיון הלאומי, שקיבל את השם הרשמי החדש שלו אצטדיון אייר אלבניה, נחנך רשמית בטקס ב-17 בנובמבר 2019, 1,274 ימים לאחר המשחק האחרון באצטדיון הישן. המשחק הראשון, היה משחק במסגרת מוקדמות יורו 2020 שנערך בין נבחרות אלבניה וצרפת, בו הפסידה הנבחרת המארחת 0–2. קהל של יותר מ־21,000 צופים נכח במגרש. לטקס הוזמנו אנשי ציבור רבים מתחום הספורט, הפוליטיקה והאמנות, כשביניהם נשיא אופ"א אלכסנדר צ'פרין וראש ממשלת אלבניה אדי רמה.
היסטוריה > שם

מאז 1946, עת הושלמה בניית האצטדיון לראשונה, הוא נקרא אצטדיון כמאל סטפא על שמו של כמאל סטפא, גיבור מלחמת העולם השנייה ומייסד המפלגה הקומוניסטית האלבנית, שהייתה בשלטון לאחר המלחמה. האצטדיון הישן החזיק בשם זה עד 9 ביוני 2016, היום שבו החלה הריסתו רשמית.
במהלך טקס שנערך להצגת הפרויקט הזוכה וחתימת ההסכם לבניית האצטדיון החדש, התייחס ראש ממשלת אלבניה, אדי ראמה, לאצטדיון החדש בשם האצטדיון הלאומי (Arena Kombëtare). וכינוי זה דבק באצטדיון לאורך כל תהליך עבודות הבנייה. עם זאת, מחלוקת גדולה התעוררה במהלך הבנייה האם האצטדיון צריך לשמור על שמו הישן "כמאל סטפא", החדש "ארנה קומבטארה" או שיש לקרוא לו על שמו של שחקן כדורגל אלבני בולט שיכבד אותו, כמו גם את ההיסטוריה של הכדורגל באלבניה. הדמות המדוברת ביותר הייתה זו של פאנאיוט פאנו, חלוצה לשעבר של פרטיזני ונבחרת אלבניה שנחשב לאחד מהכדורגלנים האלבנים הגדולים בכל הזמנים. אולם לקראת סיום העבודות, ההתאחדות רמזה כי האצטדיון ייקרא על שם חברה פרטית מטעמי חסות. לטענת ההתאחדות, אצטדיון כזה ידרוש מימון שוטף עקב תחזוקה והדבר מחייב ניצול הזדמנויות חסות כלשהן. מה שהוביל לפתיחת מכרז לשם האצטדיון החדש ב-8 באוגוסט 2019, חודשים ספורים לפני טקס חנוכת האצטדיון. כמה חברות מקומיות וזרות התעניינו במכרז, כולל חברות נפט, תקשורת, ביטוח וחברות תעופה. ב-15 בנובמבר 2019, חברת קוק אה זי שה פרסמה הודעה לעיתונות שבה הודיעה ששתי חברות, אייר אלבניה ובולב אויל (Bolv Oil) הן המועמדות הסופיות שעלו לשלב האחרון במכרז, כשאייר אלבניה הוכרזה כזוכה עם ההצעה הטובה ביותר.
כאשר העסקה שנחתמה קבעה כי בחמש השנים החל ממועד החתימה, שם האצטדיון החדש יהיה "אצטדיון אייר אלבניה". כמו כן הוחלט שלכל יציע יהיה שם משלו.
היציע הראשי ייקרא - יציע כמאל סטפא, על שם הגיבור וכן על שם האצטדיון שנהרס שהיה באותו מקום.
היציע המזרחי ייקרא - יציע פאנאיוט פאנו, על שם שחקן העבר של פרטיזני.
היציע הצפוני ייקרא - יציע פאטמיר פראשרי, על שם שחקן קיי אף טירנה לשעבר.
היציע הדרומי ייקרא - יציע וסילאק זרי, על שם שחקן דינמו טירנה לשעבר.
ראו גם

אייר אלבניה
הערות שוליים

↑  "Albania's New Stadium Finally Has a Name". Albanian Daily News.
↑  "Italianët që projektuan Tiranën moderne". Gazeta Dita (באנגלית אמריקאית). נבדק ב-2020-01-15.
↑  "Fytyra e re e stadiumit "Qemal Stafa"". FUNKY FISH (באנגלית). 2009-12-11. נבדק ב-2020-01-14.
↑  "Platini "firmos" stadiumin e ri". top-channel.tv (באנגלית אמריקאית). נבדק ב-2020-01-14.
↑  "Keshilli i Ministrave". arkiva.km.gov.al. נבדק ב-2020-01-14.
↑  "Albanian National Football Stadium - Fenwick Iribarren Architects". www.fenwickiribarren.com (באנגלית). נבדק ב-2020-01-14.
1 2  Vincent W.J. van Gerven Oei (2016-11-15). "Government Favorites Line Up for Stadium Construction". Exit - Explaining Albania (באנגלית אמריקאית). נבדק ב-2020-01-14.
↑  "Open Corporates Albania". open.data.al. נבדק ב-2020-01-14.
↑  "Alarmi i UEFA-s: Aktualisht mund të luani vetëm jashtë!". Gazeta Shqip (באלבנית). נבדק ב-2020-01-14.
↑  "National Stadium of Tirana". Progetto CMR - Massimo Roj Architects (באנגלית בריטית). נבדק ב-2020-01-14.
↑  "Ana e errët e Stadiumit të ri dhe e vërteta e Kullës së tij 19-katëshe". Gazeta Dita (באנגלית אמריקאית). נבדק ב-2020-01-14.
↑  "Stadio Nazionale dell'Albania | Archea Associati". www.archea.it. נבדק ב-2020-01-14.
↑  "50 milionë euro investim, prezantohet projekti i stadiumit "Arena Kombëtare"". Telesport. נבדק ב-2020-01-14.
1 2  "Kostoja e stadiumit rreth 70 mln euro Arben Dervishi tregon detajet e Arenës Kombëtare". GazetaExpress (באנגלית). 2019-05-31. נבדק ב-2020-01-14.
1 2  UEFA.com (2019-11-19). "Aleksander Čeferin hails Albania's new national stadium | Inside UEFA". UEFA.com (באנגלית). נבדק ב-2020-01-13.
↑  "Kur përfundon stadiumi i Kombëtares?" (באלבנית). נבדק ב-2020-01-14.
↑  "Kukësi fiton Kupën e Shqipërisë, Laçi jashtë Europës (VIDEO)". www.panorama.com.al (באלבנית). נבדק ב-2020-01-14.
↑  "E konfirmon UEFA, shtyhet inagurimi i stadiumit "Arena Kombëtare"". Balkanweb.com - News24 (באלבנית). 2019-05-01. נבדק ב-2020-01-12.
↑  "Vllaznia-Apolonia, shtyhet për një javë ndeshja e kampionatit të femrave". FSHF (באלבנית). 2019-11-01. נבדק ב-2020-01-16.
↑  "Arena Kombëtare kalon testin/ Fitoren e parë e shijojnë vajzat e Vllaznisë kundër Apolonisë! Pamjet brenda stadiumit - Shqiptarja.com". shqiptarja.com (באלבנית). נבדק ב-2020-01-12.
↑  UEFA.com. "Albania-France | European Qualifiers". UEFA.com (באנגלית). נבדק ב-2020-01-13.
↑  "Stadiumi i Ri / Përtej shiritit të inaugurimit: për një menaxhim të qendrueshëm dhe afatgjatë". FSHF (באלבנית). 2019-08-21. נבדק ב-2020-01-16.
↑  "Official statement". fshf.org (באלבנית). 2019-11-15. נבדק ב-2020-01-16.
↑  ""Air Albania" fiton garën për emrin e stadiumit, kontrata firmoset të hënën". Balkanweb.com - News24 (באלבנית). 2019-11-09. נבדק ב-2020-01-16.
האצטדיון הלאומי במהלך הבנייה
מבט על האצטדיון מהמוזיאון הארכאולוגי
אצטדיון אייר אלבניה במהלך משחק הבכורה הרשמי בין נבחרות אלבניה וצרפת
לאה עוז

| --- | --- |

לאה עוז בשירותה הצבאי כשדרנית בגלי צה"ל (מתוך ספר גל"צ) תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 ביוני 1965 ישראל 
 התאבדה:  29 בדצמבר 1996 (בגיל 31) ישראל 
 מדינה:  ישראל ישראל
 
לאה עוז (26 ביוני 1965, כ"ט בסיוון ה'תשכ"ה – 29 בדצמבר 1996, י"ט בטבת ה'תשנ"ז) הייתה שדרנית רדיו ומנחת טלוויזיה ישראלית.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולדה כלאה אוזבכר לישראל אוזבכר. היה לה אח. בילדותה השתתפה בפעילות "בימת הנוער" ברחובות, שהפעילה איה לביא.
הייתה בזוגיות עם חיים צינוביץ' ולאחר מכן נישאה לצדוק מלר. השניים חיו בכפר אביב עד יום מותה. בגיל 31 שמה קץ לחייה. נקברה בבית העלמין הישן ברחובות.
ברדיו

בשנים 1985–1988 הגישה את התוכנית "לא על הלוף לבדו" בגלי צה"ל.
בין השנים 1990–1993 הגישה את התוכנית "סיאנס" ברשת ג'.
בשנים 1994–1996 הגישה את התוכנית "קולה של אמא" בגלי צה"ל ובמקביל את התכנית ״גלגלאה״ בגלגל״צ.
בטלוויזיה

בשנים 1987–1988 הנחתה נקודת שידור בתוכנית הטלוויזיה "רואים 6/6" בטלוויזיה החינוכית.
ב-1991 הנחתה בערוץ הראשון את תוכנית הטלוויזיה "עד פופ". היא פוטרה מהגשת התוכנית אחרי זמן קצר.
ראו גם

מיכל ניב
הערות שוליים

↑  ברגעים אלו: העיר רחובות מצדיעה למייסדת בימת הנוער ויקירת העיר, איה לביא המשיקה את ספרה "בימת הנוער שלי", באתר "חדשות אפס שמונה"
↑  "סיאנס" עם לאה עוז - התוכנית האחרונה ברשת ג', 1993
↑  עמית שהם, הגר רם, לאה עוז פוטרה מעד פופ, באתר חדשות, ‏4 ביוני 1991
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
גארפילד הופך לאמיתי

| --- | --- |

ה-DVD והאריזה של הסרט
 מבוסס על:  גארפילד 
 בימוי:  מארק א. ז. דיפה 
 הופק בידי:  ג'ון דייוויס, מארק א. ז. דיפה 
 תסריט:  ג'ים דייוויס 
 מדבבים:  פרנק ולקר (גארפילד) גרג ברגר (אודי (גארפילד)) ג'ניפר דרלינג פט פראלי ניל רוס סטפן סטאנסון גרג איגלס וולי וינגרט ג'ייסון מרסדן אודריי וואסילוואסקי פרד טטצ'יורה 
 מוזיקה:  קנת בורגומסטר 
 מדינה:  ארצות הברית, קוריאה הדרומית 
 חברת הפקה:  Davis Entertainment, Paws, Inc., The Animation Picture Company 
 חברה מפיצה:  20th Century Studios Home Entertainment, נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  9 באוגוסט 2007
 משך הקרנה:  80 דקות
 שפת הסרט:  אנגלית 
 סוגה:  סרט קומדיה, הנפשה למבוגרים, סרט לכל המשפחה, סרט נעורים 
 תקציב:  10,000,000‏$
 סרט הבא:  פסטיבל הצחוק של גארפילד 
 garfield.com/d2v/index.html
 דף הסרט ב־IMDb
 
גארפילד הופך לאמיתי (באנגלית: Garfield Gets Real) הוא סרט הנפשה ממוחשבת משנת 2007, בכיכובה של הדמות גארפילד מקומיקס בעל אותו שם. הסרט הופק על ידי ג'ים דייוויס. הוא נכתב על ידי יוצרו של גארפילד, ג'ים דייוויס, שהחל לעבוד על התסריט בסתיו 1996.
זהו סרט האנימציה המלא הראשון של גארפילד מאז פרק הטלוויזיה האחרון ששודר בשנת 1995. הסרט יצא לאקרנים ב-9 באוגוסט 2007, וה-DVD נמכר החל מ-20 בנובמבר 2007.